《题古沙赠汪氏》
明代·皇甫汸

自得沧洲趣，应知投隐心。鸥群朝复暮，鸿迹古还今。

聚散因风朝，盈虚损日深。仙源隔水见，迷路倚花寻。

观化同河上，忘机类汉阴。从来谢尘垢，惟是托渊沈。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。